Populyar elm jurnalı

Populyar elm jurnalı — adətən müvafiq elm sahəsində mütəxəssis olmayan oxucular üçün nəzərdə tutulmuş xəbər, tədqiqat, icmal və ya məlumatlandırıcı məzmunun yer aldığı dövri mətbuat, populyar elm nəşridir.

Oxucu kütləsinin sahə mütəxəssisləri olduğu və tədqiqat məqalələrinin təqdim edildiyi nəşrlərə isə elmi jurnal deyilir. Populyar elm jurnallarında yer alan məzmunlar tez-tez xəbərlərdə də mövzu obyektinə çevrilir. Ölkələrin inkişaf səviyyələri ilə populyar elm yazıçılığı arasında sıx əlaqə mövcuddur. Bu jurnallar populyar elm anlayışı ilə birlikdə ilk dəfə XIX əsrdə ortaya çıxmış, elmin xalq tərəfindən həm maddi, həm də məzmun baxımından əlçatan olmasını təmin etmişdir.

Elmin inkişafı ilə alt fənlərin şaxələnməsi həm elm adamlarının, həm də xalqın bu yenilikləri izləməsini çətinləşdirir. Populyar elm jurnalları elmi bilik və ideyaların yayılması baxımından ən mühüm media vasitələrindən biri hesab olunur.

Bu nəşrlərdə yazı yazan şəxslərə "populyar elm yazıçısı" deyilir. Bu şəxslər adətən elmi təhsil almış olsalar da, mütəxəssislərə deyil, marağı olan hər kəsə müraciət edərək aktual elmi hadisələri şərh edirlər. Elm yazıçılığı bəzi ölkələrdə bakalavr və magistratura səviyyəsində tədris olunan bir sahədir.

The New York Times qəzetində işlədiyi dövrdə yazdığı yazıları ilə tanınan və ilk elm yazıçılarından biri sayılan Uilyam Lourens elm yazıçılarını Prometeyə, elmi isə Olimp dağında tanrıların inhisarında olan oda oxşatmışdır. Onun fikrincə, elm yazıçıları elmin "Olimpi" olan laboratoriyalardakı bilikləri xalqla görüşdürürlər.

Popular Science, 1888-ci ildən bəri yayımlanan National Geographic, 1967-ci ildən bəri TÜBİTAK tərəfindən aylıq nəşr olunan Bilim ve Teknik, həmçinin Bilim ve Gelecek və ya Bilim ve Ütopya kimi nəşrlər populyar elm jurnallarına nümunədir.

 İstinadlar 

 Ədəbiyyat siyahısı 


 Разгон Л. Э. Живой голос науки. — Москва: Детская литература, 1970.

Kateqoriya:Jurnallar
Kateqoriya:Populyar elm
Kateqoriya:Populyar elm jurnalları
Kateqoriya:Populyar elm ədəbiyyatı